ออมสินเดินหน้าเฟด2แจ้งหยุดบางธุรกรรม14-15พ.ค.
แบงก์ออมสินเดินหน้าพัฒนาระบบเฟดสองแจ้งหยุดให้บริการบางธุรกรรม 14-15พ.ค.นี้&nbsp;
11 พ.ค. 2553

แบงก์ออมสินเดินหน้าพัฒนาระบบเฟดสองแจ้งหยุดให้บริการบางธุรกรรม 14-15พ.ค.นี้ 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า หลังจากที่ธนาคารฯ ได้ประสบความสำเร็จในการพัฒนาประสิทธิภาพการให้บริการด้านเงินฝากไปแล้วเมื่อวันที่ 18 ตุลาคม 2552 ขณะนี้ธนาคารออมสินอยู่ระหว่างดำเนินการพัฒนาระบบการให้บริการ Core Banking เฟส 2 คือ ระบบงานด้านสินเชื่อ ดังนั้นในวันที่ 14-15 พฤษภาคม จึงมีความจำเป็นต้องปิดการให้บริการในบางธุรกรรม ได้แก่ ปิดให้บริการด้านสินเชื่อโดยเฉพาะบริการรับชำระสินเชื่อในวันศุกร์ที่ 14 พฤษภาคม 2553 ถึงวันเสาร์ที่ 15 พฤษภาคม 2553 เวลา 14.30 น.
พร้อมกันนี้ ปิดให้บริการด้านเงินฝาก ณ ที่ทำการสาขา สาขาย่อย และหน่วยให้บริการ ในวันเสาร์ที่ 15 พฤษภาคม 2553 ตั้งแต่เวลา 7.00 – 14.30 น. นอกจากนี้ จะปิดให้บริการตู้เอทีเอ็ม บริการเบิกถอนเงินสดด้วยบัตรเอทีเอ็ม และ บัตร GSB VISA DEBIT ในวันศุกร์ที่ 14 พฤษภาคม 2553 ตั้งแต่เวลา 23.00 น. จนถึงเวลา 14.30 น.ของวันเสาร์ที่ 15 ตุลาคม 2553
ธนาคารคออมสินจะเร่งดำเนินการติดตั้งระบบงานด้านสินเชื่อให้แล้วเสร็จภายในวันและเวลาดังกล่าวเพื่อเปิดให้บริการโดยเร็วเพื่อให้ประชาชนได้รับความสะดวก แต่หากมีความจำเป็นต้องทำรายการทางการเงินในช่วงวันและเวลาดังกล่าว ขอความกรุณาประชาชน และลูกค้าแจ้งสาขาของธนาคารออมสินล่วงหน้า และขออภัยล่วงหน้ามา ณ โอกาสนี้ หากไม่ได้รับความสะดวกในระหว่างการปรับปรุงดังกล่าว.